1960-ական թվականների կեսերից «Հայֆիլմում» սկսեցին լավագույն ռուսական ֆիլմերը կրկնօրինակել: Հենց առաջիններից մեկը այդ գործով սկսեց զբաղվել հայրս, որը 1935 թվականից աշխատում էր «Հայֆիլմում», իսկ 1965-ից մինչեւ 1985 թվականը ֆիլմերի կրկնօրինակման (дубляж) ռեժիսոր էր: Այս բնագավառում նրա լավագույն աշխատանքն էր «Կովկասյան գերուհին», ուր նշանավոր Товарищ Саахов-ին (դերասան Էտուշ) կրկնօրինակել է անմոռանալի Մամիկոն Գեւորգյանըՙ Սունդուկյանի անվան թատրոնի երբեմնի տնօրենը: (Այսքանը որպես ծանոթություն ֆիլմերը հայերեն թարգմանելու առաջներում եղած պրակտիկայից):